লাল, নীল, সবুজ! দূরপাল্লার ট্রেনে বিভিন্ন রংয়ের কোচের অর্থ জানেন?

ওয়েব ডেস্ক: ভারতের বুকে যেসব ট্রেন (Indian Railways) চলে, সেগুলির কোচ (Rail Coach) হয় বিভিন্ন রংয়ের। সাধারণত নীল, লাল, সবুজ – এই রংয়ের বগি ছুটে বেড়ায় বিভিন্ন রাজ্যে। কিন্তু কেন আলাদা আলাদা রং কেন ব্যবহৃত হয় রেলের কোচে? আসলে ট্রেনের বগির প্রতিটি রংয়ের নেপথ্যে রয়েছে নির্দিষ্ট কারণ। এখন একনজরে দেখে নিন কোন রং কেন ব্যবহার করা হয়।

নীল রংয়ের কোচ

বর্তমানে ভারতীয় রেলের সবচেয়ে বেশি ব্যবহৃত রঙ হল নীল (Blue Colored Rail Coach)। অধিকাংশ দূরপাল্লার ট্রেনে স্লিপার ও সাধারণ শ্রেণির কোচগুলি নীল রঙে দেখা যায়। এই রংয়ের কোচ মূলত সাশ্রয়ী ভ্রমণের প্রতীক। প্ল্যাটফর্মে ভিড়ের মধ্যেও যাত্রীদের জন্য নীল কোচ চিনে নেওয়া সহজ হয়। সেই কারণে সাধারণভাবে দূরপাল্লার ট্রেনের কোচের রং হয় নীল।

আরও পড়ুন: জ্বর যন্ত্রণায় নিমেষে কাজ দেয়, এই ওষুধ নিষিদ্ধ করল কেন্দ্র

লাল রংয়ের কোচ

ভারতে লাল রংয়ের কোচ (Red Colored Rail Coach) সাধারণত এয়ার-কন্ডিশন্ড শ্রেণি, যেমন – এসে চেয়ার কার বা এসি স্লিপারের ক্ষেত্রে ব্যবহৃত হয়। উন্নত সুবিধা ও আরামদায়ক ভ্রমণের প্রতীক হিসেবে লাল রঙ ব্যবহার করা হয়, যাতে যাত্রীরা প্ল্যাটফর্মে সহজেই প্রিমিয়াম কোচ চিহ্নিত করতে পারেন। এই কোচগুলো সাধারণ নীল কোচের তুলনায় অধিক আরামদায়ক ও উচ্চ মানসম্পন্ন হয়।

সবুজ রংয়ের কোচ

ট্রেনের বগিতে সবুজ রং (Green Colored Rail Coach) সাধারণত গরীব রথ ট্রেন এবং কিছু বিশেষ সার্ভিসের ক্ষেত্রেই দেখা যায়। গরীব রথ ট্রেনে কম খরচে ভ্রমণের সুযোগ থাকায় সবুজ রংকে বেছে নেওয়া হয়েছিল অর্থনৈতিক স্বাচ্ছন্দ্যের প্রতীক হিসেবে। এতে আধুনিক রেল পরিষেবার একটি আলাদা এবং সহজে চেনা পরিচিতি তৈরি হয়েছে।